
SERVICIUL STRATEGII ȘI PROGRAMARE EDUCAȚIONALE

COMPARTIMENTUL REȚEA ȘCOLARĂ
NR. ASEMT2022-29/24.11.2022
RAPORT DE SPECIALITATE

privind modificarea denumirii unității de învățământ preuniversitar de stat autorizat- Colegiul de Învățământ Terțiar Nonuniversitar USAMVBT în Colegiul de Învățământ Terțiar Nonuniversitar USVT cu sediul în Timișoara Calea Aradului nr.119
      Având în vedere Referatul de aprobare nr.SC2022-28844/17.11.2022 al Primarului Municipiului Timişoara și Proiectul de hotărâre privind modificarea denumirii unității de învățământ preuniversitar de stat autorizat Colegiul de Învățământ Terțiar Nonuniversitar USAMVBT în Colegiul de Învățământ Terțiar Nonuniversitar USVT cu sediul în Timișoara Calea Aradului nr.119.
      Facem următoarele precizări:

      Colegiul de Învățământ Terțiar Nonuniversitar USAMVBT este o unitate de învațământ de stat înființată în structura Universității de Științe Agricole și Medicină Veterinară a Banatului ”Regele Mihai I al României”, prin Ordinul Ministrului Educației Naționale nr. 4507/18.07.2019 și este cuprinsă în rețeaua școlară a unităților de învățământ preuniversitar stat autorizat de pe raza Municipiului Timișoara pentru anul școlar 2022-2023, aprobată prin Hotărârea Consiliul Local nr.140/19.04.2022- Anexa 1b
       Prin Hotărârea nr. 4116/14.06.2022 a Senatului Universității de Științe Agricole și Medicină Veterinară a Banatului ”Regele Mihai I al României” s-a aprobat schimbarea denumirii Universității de Științe Agricole și Medicină Veterinară a Banatului ”Regele Mihai I al României” în Universitatea de Științele Vieții ”Regele Mihai I” din Timișoara.
       Prin HG nr. 976/3.08.2022 a fost modificată anexa nr. 3, poz 44 la HG nr. 369/2921 privind organizarea și funcționarea Ministerului Educației, în sensul că a fost precizată noua denumire ”Universitatea de Științele Vieții ”Regele Mihai I” din Timișoara.
       Urmare a acestor modificări Universitatea de Științele Vieții ”Regele Mihai I” din Timișoara, prin adresa cu nr. 15.09.2022, înregistrată la municipiul Timișoara sub nr.SC2022-22893/15.09.2022, a solicitat modificarea denumirii Colegiul de Învățămant Terțiar Nonuniversitar Universității de Științe Agricole și Medicină Veterinară a Banatului ”Regele Mihai I al României” (Colegiul  de Învățămant Terțiar Nonuniversitar USAMVBT) în Colegiul de Învățămant Terțiar Nonuniversitar Universitatea de Științele Vieții ”Regele Mihai I” din Timișoara (Colegiul de Învățământ Terțiar Nonuniversitar USVT).
     Schimbarea denumirii unei unității de se realizează în conformitate cu prevederile art. 5, lit a) și b) din procedura de atribuire a denumirilor unităţilor de învăţământ din sistemul naţional de învăţământ preuniversitar aprobată prin Ordinul nr. 6564/2011 al Ministerului Educației cu modificările și completările ulterioare:
Art 5. Procedura de atribuire a unui nume unităţii de învăţământ preuniversitar de stat şi particular se realizează după cum urmează:
a) pe parcursul anului şcolar, consiliul de administraţie al unităţii de învăţământ stabileşte propunerea privind denumirea unităţii de învăţământ începând cu anul şcolar următor şi înaintează solicitarea, însoţită de fundamentarea necesară, spre aprobare, administraţiei publice locale sau judeţene, după caz, în conformitate cu prevederile Ordonanţei Guvernului nr. 63/2002 privind atribuirea sau schimbarea de denumiri, aprobată cu modificări şi completări prin Legea nr. 48/2003, cu modificările şi completările ulterioare;

b) atribuirea de denumire pentru unităţile de învăţământ de stat şi particular se realizează de către consiliile locale, prin hotărâre, pentru unităţile de învăţământ din raza lor teritorială;
Colegiul de Învățămant Terțiar Nonuniversitar Universitatea de Științele Vieții ”Regele Mihai I” din Timișoara, va fi cuprins în Rețeaua școlară a unităților de învățământ preuniversitar particular de pe raza Municipiului Timișoara pentru anul școlar 2023-2024 sub noua denumire de ”Colegiul Învățământ Terțiar Nonuniversitar USVT”
      Având în vedere cele expuse mai sus, apreciem că proiectul de hotărâre privind modificarea denumirii unității de învățământ preuniversitar de stat autorizat- Colegiul de Învățământ Terțiar Nonuniversitar USAMVBT în Colegiul de Învățământ Terțiar Nonuniversitar USVT cu sediul în Timișoara Calea Aradului nr.119, îndeplineşte condiţiile pentru a fi supus dezbaterii și aprobării Consiliului Local.

